  Туспуктэм: ИА "Удмуртия" Наталия Сильвестрова 15-тӥ пӧсьтолэзе Дэри ёросысь Первомайской черкогуртын агропромышленность удысын вормонъёсъя, техникая но технологиосъя «AGRO.PRO-2023» улоскуспо адӟытон ортчоз. Ужрадэ Удмуртиысь но мукет улосъёсысь 200 огазеяськонъёс пыриськозы. Со сярысь элькунысь гурт возёсъя министерстволэн пресс-службаез ивортӥз. Адӟытонэ Удмуртилэн тӧроез Александр Бречалов вуыны малпа. 30 дилеръёс но гурт возёс техника поттӥсьёс ог 100 пала машинаосын тодматозы . 34 возёсъёс адӟытонын 120-лэсь трос сюро таза пудо-живот, кеч, чайы, муш но чорыг возьматозы. 30 фермер возёсъёс удмурт сиён-юонэн куноятозы. «Компак» огазеяськон но Россиысь тодосъя академилэн Урал ёзэтысьтыз Эскеронъёсъя удмурт федерал центр эскерыса мерттэм 100-лэсь трос будэтосъёсты возьматозы. Ужрад улсын гурт возёс пудо-животъёслэн 39-тӥ учкон-вожвылъяськонзы ортчоз. Озьы ик «Детский ринг» II улосвылкуспо вожвылъяськонын вормисьёсты данъяозы. Адӟытон дыръя «Молочное скотоводство: Перспективы», «Растениеводство: Селекция и семеноводство «Вчера, сегодня, завтра», «Развитие фермерства», Перспективы развития мясного скотоводстваӧръёсъя» ӧръёсъя пленарной сессиос ортчозы. Куноос понна агроквестъёс, туспуктон зона, сиськон интыос радъялозы. Мылкыд карисьёс ӵыжы-выжыоссылы но матысь адямиоссылы ужрадысь открытка келяны быгатозы. Тегъёс: гуртвозёс адӟытон Дэри Удмуртия  